
MŰSZAKI LEÍRÁS ÉS HELYSZÍNRAJZOK

I. ZENEKERT
A Zenekert a Magyar Zene Háza épületének Washington György sétány felé eső részén elhelyezkedő körülbelül nettó 116 m2 összes alapterületű épületegysége. Benne fedett-nyitott közönségforgalmú terek (Zenekert Bárpult), fedett, zárt közönségforgalmú területek (Mosdó – férfi/női/akadálymentes), nem közönségforgalmú, háttérhelyiségek (előkészítés, közlekedő, iroda, öltöző, takarítószer raktár, hulladék tároló, kapcsoló helyiség), valamint bejárattal rendelkező búvó szervíztér találhatóak.
I.1. Építészet:
Szerkezet:
Az épületrész vasbeton lemez és pontalapokon nyugszik, részben földbe süllyesztett, vasbeton hosszfalas rendszerű. Zárófödém ferde vasbeton lemez. Talajon és hátfal felőli kent, porszárasságot biztosító szigetelés készül, talaj irányából 30 cm vastag vízzáró betonon. A hátfal mentén a búvó szervíztér mellett szivárgórendszer készül. A tető csapadékvíz elleni védelmét 2 réteg gyökérálló bitumenes vastaglemez szigetelés biztosítja. Az épület hővédelméért a homlokzati falakon 12 cm vastag expandált polisztirolhab hőszigetelés, tető felől extrudált polisztirolhab hőszigetelés biztosítja.
A belső válaszfalak gipszkarton szerkezetűek.
Nyílászárók:
Homlokzati nyílászárók: 1 és 2 szárnyú acél blokktokos ajtók, belső nyílászárók: 1 szárnyú, 2 részes acél befoglalótokos ajtók. Felhúzható rolóval.
Padlóburkolatok:
Közönségforgalmi területek – műgyanta.
Mosdó – kerámia, R10 csúszásmentességi osztály (akadálymentes helyiségben R11).
Háttérhelyiségek – műgyanta.
Falburkolatok:
A kültérben: 1 réteg erősített keményvakolat rendszer.
A belső háttérhelyiségekben: glettelt, festett felületek.
A vizes helyiségekben: kerámia burkolat.
Álmennyezet/mennyezetképzés:
Mosdóban, háttérhelyiségekben: (AV1) vakolt mennyezet.
Bárpultban: (AF3K) 600*600 mm-es fém tálcás, függesztett álmennyezet.
Előtető: (AV2) kültéri vakolat hőszigetelésen.
I.2. Épületgépészet:
Sprinker rendszer nem került kiépítésre.
Szellőzés: A Zenekert előkészítő konyhájában egy mennyezet alá rögzített hővisszanyerős szellőztető berendezéssel került megoldásra. A frisslevegő vétel és az elhasznált levegő kidobása oldalfali rácsokon történik, a légbevezetés Lindab RS15 anemosztáttal megoldott. A Zenekert vizesblokkjai elszívó rendszerrel rendelkeznek.
Fűtés: A Zenekert nincs fűtve, elektromos radiátorok kerültek elhelyezésre fagymentesítés céljából. A hőleadók, elektomos radiátorok belső termosztáttal vannak ellátva, amelyek fagymentesítésre vannak beállítva. A Zenekert fűtési igénye körülbelül 5kW.
Hűtés: nincs. 
Vízellátás, csatornarendszer
A Zenekert melegvíz ellátása a szezonális üzemelés és külön üzemeltetési egység miatt elektromos fűtésű tárolóval került megoldásra. A Bérlőnekbiztosítania kell a heti egyszeri 75°C‐ra történő felfűtést.
Zenekert 1*1 m belméretű aknában almérő és ürítőcsap.
Az épületrészt télen nem használják, az épületrész fagyveszélyes. Az épületrész nagy részének víztelenítését az épületrész előtt elhelyezett vízaknában lehet leüríteni, az aknában található az épületrész főelzárója és a visszaürítéstszolgáló leeresztő csap.
I.3. Épületvillamosság:
E-K-01 Zenekert elosztókörzet - MID tanúsítvánnyal rendelkező, modbus interfésszel kialakított mérő. Áramerősség max 3*100A.
I.4. Konyhatechnológia – külön mellékletben részletezve.
I.5. Bérbeadni kívánt területek, további információk:
	KÜLTÉR ZENEKERT
	ZENA-A-0570
	előkészítő
	Vendéglátó_Zenekert
	16,26

	KÜLTÉR ZENEKERT
	ZENA-A-0560
	közlekedő
	Vendéglátó_Zenekert
	5,47

	KÜLTÉR ZENEKERT
	ZENA-A-0600
	iroda
	Vendéglátó_Zenekert
	2,97

	KÜLTÉR ZENEKERT
	ZENA-A-0550
	bárpult
	Vendéglátó_Zenekert
	32,03

	KÜLTÉR ZENEKERT
	ZENA-A-0580
	öltöző
	Vendéglátó_Zenekert
	8,16

	KÜLTÉR ZENEKERT
	ZENA-A-0590
	takszer.
	Vendéglátó_Zenekert
	1,18

	KÜLTÉR ZENEKERT
	ZENA-A-0520
	hulladéktároló
	Vendéglátó_Zenekert
	13,13

	KÜLTÉR ZENEKERT
	ZENA-A-0540
	mosdó női
	Vendéglátó_Zenekert
	16,1

	KÜLTÉR ZENEKERT
	ZENA-A-0620
	mosdó férfi
	Vendéglátó_Zenekert
	15,5

	KÜLTÉR ZENEKERT
	ZENA-A-0630
	mosdó akadálymentes
	Vendéglátó_Zenekert
	5,18

	ÖSSZESEN:
	 
	 
	 
	115,98


 
A bérbeadás tárgyát képezi további kb. 330 nm területű külterületen elhelyezkedő teraszrész (vendégtér) is.
A kb. 116 m2-es vendéglátó kiszolgálóhely a külön mellékletben részletezett konyhatechnológiával együtt kerül  bérbeadásra.  A rajzon szereplő búvótér nem képezi részét a bérleménynek.
A vendéglátóhelyhez tartozó illemhelyek üzemeltetése is a Bérlő feladata.
A félreértések elkerülése végett Ajánlatkérő közli, hogy a „Sörkert” elnevezés alatt a „Zenekert” épületrészt kell érteni. 

II. ÉTTEREM
A Magyar Zene Háza épületének földszintjén az egyéb funkciók mellett étterem is létesült. Az aula térhez csatolva egy jelenlegi kialakítását tekintve bisztró/kávéház jellegű étterem kap helyet a vendégtérrel szoros kapcsolatban lévő látványkonyhás megoldással. A vendégtér a kert felé külső terasszal bővült. A konyhaüzem a látványkonyha alatt, a -1 szinten kapott helyet, és a látványkonyha terével étellift, illetve belső gazdasági lépcső köti össze. Itt történik az áruszállítás, raktározás és az alapanyagok előkészítése, tisztítása. A főzőkonyhában azok az ételek készülnek, melyek időigényesebbek: levesek, köretek, stb, illetve itt történik a látványkonyhában felhasználandó nyersanyagok végső hőkezeléshez való előkezelése.
Az étterem két szinten helyezkedik el; a -1 szinten találhatók a konyhai terültek, valamint a dolgozói területek. A földszinten a büfé- és italpult , valamint a látványkonyha és fogyasztótér.
II.1. Építészet
Szerkezet:
Az épület -1 szinti, földszinti és mezzanin szinti födémei vasbeton szerkezetűek, a -1 szinten és a földszinten a tartófalak vasbetonból készültek, a földszinten megjelennek acél tartó oszlopok is. A -1 szinti konyhát a földszinti látványkonyhával vasbetonszerkezetű lépcső köti össze.
A -1 szinti konyha és a földszinti látványkonyha válaszfalai jellemzően gipszkarton szerkezetű, tűzgátló kombinált válaszfalak, mindkét oldalon 1-1 réteg 12,5 mm vastag Rigidur H lap borítással és 1-1 réteg 12,5 mm vastag RF tűzgátló gipszkarton lap borítással. Valamint a vizes helyiségek esetében impregnált gipszkarton válaszfalak készülnek mindkét oldalon 1-1 réteg 12,5 mm vastag RBI gipszkarton lap borítással (impregnált lap) 1-1 réteg 12,5 mm vastag RB (normál) gipszkarton lap borítással.
A büfé és az étterem fogyasztótereit belső üvegfal választja el. (12mm vastag víztiszta edzett üveg, kétszárnyú üvegajtókkal)
Szigetelés:
A konyhai terekben terv szerint 2 mm poliuretán bázisú, rugalmas bevonatszigetelés készült. A mosdókban terv szerint 2 mm vastag bevonatszigetelés készült.
Nyílászárók:
Egyszárnyú acél ajtó, acél befoglalótokkal – névleges méret: 0,75/2,125; 0,875/2,125, 1,00/2,125;
Egyszárnyú dekorfóliás ajtó, acél befoglalótokkal – névleges méret: 0,75/2,125;
Kétszárnyú hanggátló ajtó acél tokkal – névleges méret: 1,75/2,125;
Egyszárnyú tűzgátló ajtó acél befoglalótokkal – névleges méret: 0,875/2,125.
Padlóburkolatok:
-1 szinten lévő konyha: kerámia padlóburkolat (20x20 cm) R12-es csúszásmentességi osztály.
-1 szinten lévő mosdó/öltöző: csúszásmentes PVC.
Földszinti látványkonyha: csúszásmentes PVC.
Földszinti fogyasztótér: terv szerint csiszoltbeton/terazzo burkolat. 
Falburkolatok:
-1 szinten lévő konyha: kerámia burkolat. 
-1 szinten lévő mosdó/öltöző: kerámia burkolat.
Földszinti látványkonyha: glettelt, festett felületek / Laminam Oxide Nero vékonykerámia burkolat.
Álmennyezet/mennyezetképzés:
-1 szinten lévő konyha: AF3-M bontható, mosható fémlemez álmennyezet.
-1 szinten lévő mosdó/öltöző: AM1 nem bontható, függesztett monolit gipszkarton álmennyezet.
Földszinti látványkonyha: AF3-M bontható, mosható fémlemez álmennyezet.
Földszinti fogyasztótér: AC2 nem bontható, monolit hangelnyelő álmennyezet / AL 1.1 beltéri, síkokból épített, levélmintás fényes álmenny, 50 mm kasírozott ásványgyapot hangelnyelő réteggel, CR palást és felső burkolat tömör fémlemez.
Étellift:
L5 100 kg teherbírású kisteher-felvonó / étellift. A felvonó könnyűszerkezetes aknában került kialakításra (akna tiszta alaprajzi mérete: 1000×880 mm), osztott kivitelű, ajtók változó (3) oldalon, emelési magasság 8400 mm, aknahossz 11 560 mm. Ajtók követelménye E30. Rozsdamentes acél kivitelben, lezuhanást gátló fogókészülékkel. 
II.2. Épületgépészet:
Komfortparaméterek:
	
	Tbelső tél
	Tbelső nyár
	hőfok eltérés
	max zajszint
	létszám
	min. szellőzési igény

	Étterem
	22
	24
	+/- 2
	45 dB
	40 fő
	4,3 l/s/m2



Az étterem és a hozzá kapcsolódó helyiségek mindegyikében nedves rendszerű sprinkler került telepítésre.
Szellőzés: 
AHU-10 befúvó egység berendezés az emeleti búvótérben van elhelyezve. A berendezés kültéri kivitelű. A berendezés a gépészeti udvarból veszi a friss levegőt. A befúvó légcsatorna normál kialakítású, a befúvó anemosztátok az étterem területén a nagy belmagasság miatt Schako IDA‐R‐Z‐600, egyedi gyártású 400x200mm‐es csonkkal, 360 mm magas dobozzal szerelt motorosan állítható mennyezeti perdületes befúvók. A visszaszívás a helységből álmennyezet felett történik. Az AHU‐10 egység tiszta frisslevegős, hővisszanyerő nélkül, az étterem ternek hőntartását, fűtését a frisslevegős berendezés helyett a bejárati ajtó mellett elhelyezett álló kivitelű vizes rendszerű légfüggönnyel kell biztosítani. A légfüggöny szabályozása ez esetben helyiség hőmérsékletről történik.
A technológiát ellátó területek AHU‐4 Konyhai pótlevegő (3.000m3/h), és AHU‐10 Étterem (5.000m3/h) légkezelőjében nincs hő visszanyerő, ezek friss levegős üzemű berendezések.

A földszinten található látványkonyha úgy van kialakítva, hogy a teljes főzőtérben egy HALTON konyhasziget – elszívó ernyő biztosítja a megfelelő elhasznált levegő eltávolítását. A pótlevegőt az AHU‐10 biztosítja, ami az étterem fűtését – hűtését is biztosítja. Az ernyő elszívó kapacitása kb. 2.500 m3/h.
A -1 szinten lévő konyhában kiegyenlített szellőzés kerül kiépítésre. A konyhai területet két légkezelő látja el. A főzőteret az AHU‐4 berendezés csak friss levegős üzemben látja el, a friss levegőt angolaknából vételezi. Az elhasznált levegőt három segédsugaras, homloklapi befúvással az ernyő távolítja el a helységből, ezzel megoldva a megfelelő átszellőztetését a főzőtérnek. A HALTON ernyők és AHU‐4 légszállítási teljesítménye kb. 3000 m3/h. A többi konyhai helység friss levegőjét az AHU‐12 mennyezet alá szerelt mini légkezelő biztosítja. A konyhában keletkező egyéb szennyezett levegő külön elszívó ventilátorral a földszinten oldalfalon kerül eltávolításra. A raktárak friss levegője a folyosóról vételeződik, AHU‐12 berendezés pótolja. A zsíros levegő a tető fölé van kivezetve az 1. emeleti nagy légtechnikai gépházhoz, az ott beépített Air‐Technik MPC típusú elszívó ventilátorral és kidobó idommal van eltávolítva az épülettől. Az elszívott levegő mennyisége elszívó ernyőnként 1.000m3/h/m2, összesen 3.000 m3/h, kiegészítő helységek elszívása 1.500m3/h.
Fűtés-hűtés: légtechnikai fűtési-hűtési rendszer.
[bookmark: _Hlk50742691]Vízellátás: a konyhai vízfogyasztás külön mérésre kerül.
II.3. Épületvillamosság:
Az étterem villamos energia fogyasztása külön méréssel ellátott - MID tanúsítvánnyal rendelkező, modbus interfésszel kialakított mérővel.
II.4. Konyhatechnológia és bútorzat – külön mellékletben részletezve
II.5. Bérbeadni kívánt területek, további információk:
Az étterem fogyasztótere és a látványkonyha a földszinten található. A konyha kiszolgáló helyiségei, a személyzeti öltöző és wc a -1 szinten helyezkednek el.
	Szint
	Helyiségkód
	Helyiség megnevezése
	használó
	hasznos nm

	ÉTTEREM FSZT 
	ZENA-A-0370
	büfépult
	Vendéglátó_Étterem
	11,6

	ÉTTEREM FSZT 
	ZENA-A-0360
	italpult
	Vendéglátó_Étterem
	11,57

	ÉTTEREM FSZT 
	ZENA-A-0350
	látványkonyha
	Vendéglátó_Étterem
	19,42

	ÉTTEREM FSZT 
	ZENA-A-0340
	étterem fogyasztótér
	Vendéglátó_Étterem
	106,92

	ÉTTEREM FSZT 
	ZENA-A-0390
	Szélfogó Étterem
	Vendéglátó_Étterem
	3,77

	ÉTTEREM -1 SZINT
	ZENA-Z-0330
	konyhai folyosó
	Vendéglátó_Étterem
	26,41

	ÉTTEREM -1 SZINT
	ZENA-Z-0320
	raktár
	Vendéglátó_Étterem
	11,93

	ÉTTEREM -1 SZINT
	ZENA-Z-0340
	személyzeti öltöző
	Vendéglátó_Étterem
	7,72

	ÉTTEREM -1 SZINT
	ZENA-Z-0350
	konyha
	Vendéglátó_Étterem
	18,91

	ÉTTEREM -1 SZINT
	ZENA-Z-0360
	konyhai lépcső
	Vendéglátó_Étterem
	6,9

	ÉTTEREM -1 SZINT
	ZENA-Z-0370
	étellift
	Vendéglátó_Étterem
	0,88

	ÉTTEREM -1 SZINT
	ZENA-Z-0410
	előtér
	Vendéglátó_Étterem
	1,2

	ÉTTEREM -1 SZINT
	ZENA-Z-0420
	előkészítő
	Vendéglátó_Étterem
	5,92

	ÉTTEREM -1 SZINT
	ZENA-Z-0430
	előkészítő
	Vendéglátó_Étterem
	5

	ÉTTEREM -1 SZINT
	ZENA-Z-0440
	előkészítő
	Vendéglátó_Étterem
	1,85

	ÉTTEREM -1 SZINT
	ZENA-Z-0450
	előkészítő
	Vendéglátó_Étterem
	4,83

	ÉTTEREM -1 SZINT
	ZENA-Z-0460
	tároló
	Vendéglátó_Étterem
	3,74

	ÉTTEREM -1 SZINT
	ZENA-Z-0400
	előkészítő
	Vendéglátó_Étterem
	5,96

	ÉTTEREM -1 SZINT
	ZENA-Z-0390
	előkészítő
	Vendéglátó_Étterem
	2,96

	ÉTTEREM -1 SZINT
	ZENA-Z-0380
	előkészítő
	Vendéglátó_Étterem
	2,96

	ÖSSZESEN:
	 
	 
	 
	260,45



A bérbeadás tárgyát képezi további kb. 170 nm területű külterületen elhelyezkedő teraszrész (vendégtér) is.

III. KÁVÉZÓ
Ajánlatkérő kifejezetten jelzi, hogy jelen III. pont a „Kávézó” lokáció általános bemutatására szolgál, azonban a vagyonhasznosítási pályázat tárgyát nem a Kávézó teljes területe, hanem csak a „Kávézópult mögötti terület” (vagy más megnevezéssel nem közönségforgalmú bárpult), továbbá a lentebb részletezett kiszolgálóhelyiségek képezi. 
A Magyar Zene Háza épületének mezzanine szintjén, az étterem fölött, a félemeleten lévő galérián egy kávézó/bár került kialakításra. Mivel a kávézó tere is rá van fűzve az ételliftre, mely a -1 szinti konyhához csatlakozik, így a felső vendégtérben is lehetséges ételek felszolgálása. A kávézó részei a közönségforgalmú kávézótér és a bérbeadni kívánt helyiségek, azaz a nem közönségforgalmú bárpult, valamint a háttérhelyiségek: raktár és dolgozói wc.
III.1. Építészet
Szerkezet:
[bookmark: _Hlk50724406]A mezzanin szinten elhelyezkedő területegység funkcionális és háttérhelyiségeit gipszkarton szerkezetű falak határolják, míg a kiszolgálóteret belső és külső üvegfalak, valamint vasbeton falak határolják. Az épület mezzanin szinti és emeleti födémei vasbeton szerkezetűek. A gipszkarton válaszfalak jellemzően tűzgátló kombinált válaszfalak, mindkét oldalon 1-1 réteg 12,5 mm vastag Rigidur H lap borítással és 1-1 réteg 12,5 mm vastag RF tűzgátló gipszkarton lap borítással. A kávézóteret a közlekedőtől belső üvegfal választja el. (12mm vastag víztiszta edzett üveg, kétszárnyú üvegajtókkal).
Szigetelés: 
[bookmark: _Hlk50724855]A mosdókban 2 mm vastag bevonatszigetelés készült.
Nyílászáró:
Külső nyílászárók: (kiszolgálótérben) homlokzati üvegfalban megjelenő RECORD System 20 DSTA. Kétszárnyú automata tolóajtó, rácsukódás elleni védelemmel.
Belső nyílászárók: 
[bookmark: _Hlk50725603]Egyszárnyú dekorfóliás ajtó, acél befoglalótokkal – névleges méret 0,75/2,125.
Egyszárnyú tapétaajtó acél tok – névleges méret 1,00/2,40.
Padlóburkolatok:
[bookmark: _Hlk50726096]Kávézótér: terv szerint csiszoltbeton/terazzo burkolat.
Bárpult: 2 mm vastag csúszásmentes PVC. 
Raktár: 2 mm vastag csúszásmentes PVC.
Dolgozói WC: kerámia burkolat, R12 csúszásmentességi osztály.
Falburkolatok:
[bookmark: _Hlk50741653]Kávézótér: Laminam Oxide Nero vékonykerámia burkolat. 
Bárpult: kerámia burkolat.
Raktár: kerámia burkolat. 
Dolgozói WC: kerámia burkolat.
Álmennyezet/mennyezetképzés:
[bookmark: _Hlk50741814]Kávézótér: AL 1.1 beltéri, síkokból épített, levélmintás fényes álmenny, 50 mm kasírozott ásványgyapot hangelnyelő réteggel, CR palást és felső burkolat tömör fémlemez.
Bárpult: AF 3 -M bontható, mosható fémlemez álmennyezet.
Raktár: AM1 nem bontható, függesztett monolit gipszkarton álmennyezet.
Dolgozói WC: AM1 nem bontható, függesztett monolit gipszkarton álmennyezet.
Étellift:
[bookmark: _Hlk50722543]L5 100 kg teherbírású kisteher-felvonó / étellift. A felvonó könnyűszerkezetes aknában kerül kialakításra (akna tiszta alaprajzi mérete: 1000×880 mm), osztott kivitelű, ajtók változó (3) oldalon, emelési magasság 8400 mm, aknahossz 11 560 mm. Ajtók követelménye E30. Rozsdamentes acél kivitelben, lezuhanást gátló fogókészülékkel. 
III.2. Épületgépészet:
[bookmark: _Hlk50742528]Komfortparaméterek:
	
	Tbelső tél
	Tbelső nyár
	hőfok eltérés
	max zajszint
	létszám
	min. szellőzési igény

	Kávézó
	22
	24
	+/- 2
	45 dB
	40 fő
	4,3 l/s/m2



[bookmark: _Hlk50742021]A kávézó és a hozzá kapcsolódó helyiségek mindegyikében nedves rendszerű sprinkler kerül telepítésre.
Szellőzés: 
AHU‐11 légkezelő berendezés az emeleti nagy légtechnikai nyitott gépházban van elhelyezve. A légkezelő kültéri kivitelű. A légkezelő a gépészeti udvarból veszi a friss levegőt, az elhasznált levegőt az oldalfalon dobja ki. A befúvó légcsatorna normál kialakítású, a befúvó anemosztátok az kávézó területén Lindab RCG hangcsillapított dobozzal. A visszaszívás a helységből álmennyezet felett történik.
[bookmark: _Hlk50742284]Fűtés-hűtés: légtechnikai fűtési-hűtési rendszer.
Vízellátás: a kávézó vízfogyasztása külön mérésre kerül.
III.3. Épületvillamosság:
[bookmark: _Hlk50742417]A kávézó villamos energia fogyasztása külön méréssel ellátott - MID tanúsítvánnyal rendelkező, modbus interfésszel kialakított mérővel.
III.4. Konyhatechnológia – külön mellékletben részletezve
III.5. Bérbeadni kívánt területek:
	Szint
	Helyiségkód
	Helyiség megnevezése
	használó
	hasznos nm

	1. EM. KÁVÉZÓ
	ZENA-B-0350
	bárpult
	Vendéglátó_Kávézó
	21,2

	1. EM. KÁVÉZÓ
	ZENA-B-0360
	raktár
	Vendéglátó_Kávézó
	14,71

	1. EM. KÁVÉZÓ
	ZENA-B-0370
	dolgozói wc
	Vendéglátó_Kávézó
	2,95

	ÖSSZESEN:
	 
	 
	 
	38,86

